Το μετασκευασθέν και εξοπλισθέν με τα μηχανήματα υδρόλυσης πλοίο ανακοινώθηκε από το αμερικανικό Ναυτικό ότι απέπλευσε από τη βάση Rota της Ισπανίας και ήδη βρίσκεται εν πλω προς το λιμάνι του Gioia Tauro της Ιταλίας, όπου πρόκειται να φορτώσει τα χημικά όπλα που μεταφέρονται εκεί από τη Συρία με το δανικό πλοίο Ark Futura. Ανακοινώνοντας την αναχώρηση, ο υπεύθυνος Τύπου του αμερικανικού Πενταγώνου, υποναύαρχος Τζον Κίρμπι, δήλωσε ότι η παραμονή του πλοίου στην Ιταλία αναμένεται να διαρκέσει αρκετές μέρες.

Η ευθύνη των ΗΠΑ

Μετά την ολοκλήρωση της μεταφοράς, το Cape Ray θα αποπλεύσει από το λιμάνι Gioia Tauro για τα διεθνή ύδατα μεταξύ Σικελίας (Ιταλίας), Μάλτας και Ελλάδας, για να αρχίσει η εξουδετέρωση των χημικών παραγόντων με τη χρήση του συστήματος υδρόλυσης. Ο Κίρμπι δήλωσε πως «η εξουδετέρωση θα διεξαχθεί με ασφαλή και περιβαλλοντικά ορθό τρόπο» σε μία προσπάθεια να καθησυχάσει.

Η ίδια διαβεβαίωση έχει δοθεί και από τον Οργανισμό για την Απαγόρευση των Χημικών Όπλων (OPCW). Ωστόσο με τις απαντήσεις τους στο portal www.neakriti.gr, κατέστησαν σαφές ότι σε περίπτωση διαρροής ή ατυχήματος η ευθύνη βαρύνει αποκλειστικά το αμερικανικό πλοίο, που ως πολεμικό υπόκειται στην αρχή της ετεροδικείας, δηλαδή το όποιο διακαστήριο θα γίνει στις ΗΠΑ.

Η αποστολή καταστροφής των χημικών έχει οργανωθεί από κοινού από τα Ηνωμένα Έθνη (ΟΗΕ) και τον OPCW. Το σκάφος Cape Ray και το τοποθετημένο σε αυτό σύστημα υδρόλυσης είναι μέρος της συνεισφοράς των ΗΠΑ στον Οργανισμό για την Απαγόρευση των Χημικών Όπλων. Το σκάφος είναι μέρος του προγράμματος Ready Reserve Force του Τμήματος Μεταφορών Ναυτιλίας του USA NAVY.

Τουρκική φρεγάτα